Druhý Mních

Druhý Mních (správne Druhý mních), () je krásna pohraničná veža v hlavnom hrebeni Vysokých Tatier. Kedysi bol dosť populárny, dnes je napriek svojim elegantným líniám menej známy, lebo ho nevidno z turistických chodníkov a od horolezcov vyžaduje dlhý nástup cez Temné Smrečiny.

Názov zaviedol Gy. Komarnicki, pripomínal mu postavu v kapucni a Prvý Mních je ten na poľskej strane.

 Topografia 
Od Čubriny ju oddeľuje Štrbina pod Druhým mníchom, od Temnosmrečinskej veže na východe Piargová štrbina. Južná stena má 80 metrov a spadá do Piargovej dolinky v závere doliny Temných Smrečín, na sever 90 metrová stena s tromi piliermi do Doliny za Mnichem. Veža sa nachádza v Tatranskom národnom parku.

 Niekoľko výstupov 
 1904 J. Chmielowski a K. Bachleda západným hrebeňom, II.
 1918 ?, lávkami v južnej stene, I -II.
 1934 R. Donáth, K. Kürti, S. Motyka a Š. Zamkovský, výšvihom, V A2 (inak VI). Tento výšvih predstavuje jedno z lezecky najťažších miest v exaktnom hlavnom hrebeni Vysokých Tatier, obvykle sa obchádzalo či zlaňovalo.


 Referencie 

 A. Puškáš, Vysoké Tatry – horolezecký sprievodca, monografia, VII. diel, Šport 1981.

 Iné projekty 

 Externé odkazy 
 Foto na SummitPost	
 Mapa 

Kategória:Dvojtisícovky na Slovensku
Kategória:Vrchy Vysokých Tatier
Kategória:Vrchy v Poľsku